钦定古今图书集成/明伦汇编/氏族典/第626卷 > 拓跋昭
## 钦定古今图书集成/明伦汇编/氏族典/第626卷 > 拓跋昭

按《魏书常山王传》：常山王遵子素，素子陪斤，陪斤子
昭，小字阿倪。尚书张彝引兼殿中郎。高祖将为齐郡
王兰举哀，而昭乃作宫悬。高祖大怒，诏曰：“阿倪愚𫘤，
谁引为郎？”于是黜彝白衣守尚书，昭遂停废。世宗时，
昭从弟晖亲宠用事，稍迁左丞。于忠执政，昭为黄门
郎，曲事之。忠专权擅威，枉陷忠贤，多昭所指导也。灵
太后临朝，为尚书、河南尹。聋而佷戾，理务峭急，所在
患之。出为雍州刺史，贪虐，大为人害。后入为尚书，谄
事刘腾，进号征西将军。卒，赠尚书左仆射。纳货元乂，
所以赠礼优越。